ועדת הכלכלה, כנסת 17, פרוטוקול מספר 377, 2007-10-29 13:15

משה כחלון: אנחנו דנים בהצעת חוק הקמת ועדת שמיטה ממלכתית, התשס"ז-2007.

משה כחלון: דיון ראשון התקיים ב9 באוקטובר 2007.

משה כחלון: בדיון הקודם סעיפים 1,2 ו3 אושרו.

לאה ורון: בסעיף 3 הוחלט שהוועדה תורכב מ11 חברים, מ2 הרבנים הראשיים ויתווסף נציג של התאחדות חקלאי ישראל.

אתי בנדלר: תקופה הכהונה 4.

אתי בנדלר: תקופת כהונתה של ועדה היא שבע שנים, עד תום כל שנת שמיטה, ולאחר מכן, מידי שבע שנים ימנה השר ועדה חדשה לתקופה חדשה של שבע שנים כל פעם.

אתי בנדלר: אני מניחה שתקופת כהונתה של הוועדה לא יהיה ל-7 שנים.

אתי בנדלר: מרגע שהחוק ייכנס לתוקפו נהיה במהלכה של שנת השמיטה.

יצחק לוי: נמנה אותה בתום שנת השמיטה.

אתי בנדלר: אנחנו נקבע תוך כמה זמן תמונה הוועדה הראשונה.

יצחק לוי: אני מציע שהוועדה הראשונה תמונה בתום שנת השמיטה הזאת.

יצחק לוי: אין הכוונה להתערב תוך כדי שנת השמיטה הזאת.

יצחק לוי: החוק ייושם בתום שנת השמיטה הזאת.

אתי בנדלר: בתום שנת השמיטה זה יכול להיות גם 8 שנים או 9 שנים לאחר.

אתי בנדלר: אולי עד תום חודש תשרי.

יצחק לוי: תוך חודשיים מתום שנת השמיטה.

ירחמיאל: יש ועדה שמונתה על ידי שני השרים – שר החקלאות והשר לענייני דתות.

יצחק לוי: היא מסיימת את עבודתה בתום השנה.

אתי בנדלר: הוועדה הראשונה תמונה בתום חודשיים מתום שנת השמיטה התשס"ח.

משה כחלון: אנחנו מאשרים את סעיף 4 עם התוספת שהקריאה היועצת המשפטית.

אתי בנדלר: פיקוח 5(א) "הוועדה תגיש לשר בתום כל שנה, דין וחשבון כולל על סיכום הפעילות השנתית.

אתי בנדלר: (ב) השר יגיש לוועדת הכלכלה של הכנסת, עד 31 במרס בכל שנה, דין וחשבון על סיכום הפעילות השנתית בידי הוועדה במהלך שנת התקציב שקדמה למועד הדיווח; הדין וחשבון יובא לידיעת הציבור בדרך שיורה השר".

אתי בנדלר: האם מדובר בשנה עברית או בשנת תקציב?

יצחק לוי: צריך לתאם.

יצחק לוי: אני התכוונתי לשנת תקציב.

יצחק לוי: הוועדה הזאת תצטרך לבדוק את ההיבטים התקציביים.

יצחק לוי: את ההיבטים ההלכתיים בודקת הרבנות.

יצחק לוי: אני חשבתי שנכון הדבר למדוד את זה לפי שנת תקציב.

יצחק לוי: יכול להיות שצריך לאחד את (א) ו(ב) לתאריך אחד, כלומר לבוא ולהגיד שהוועדה תגיש בתוך כל שנת תקציב דוח, כשהשר יגיש לוועדת הכלכלה עד ה31 במרס.

אתי בנדלר: האם הדיווח שהשר יגיש לוועדת הכלכלה הוא בעצם אותו דיווח שהוועדה הגישה לשר?

יצחק לוי: עם ההערות שלו, עם התוספות שלו, עם כוונותיו.

אתי בנדלר: אפשר לכתוב במהלך חודש ינואר של כל שנה.

אתי בנדלר: יהיה כתוב כך: (א) הוועדה תגיש לשר במהלך חודש ינואר בכל שנה, דין וחשבון כולל על סיכום הפעילות בשנת התקציב שהסתיימה ב31 בדצמבר הקודם.

אבשלום וילן: האם פסיקת הבג"ץ לפני כמה ימים לא מקלה על כל הנושא הזה?

יצחק לוי: הבג"ץ אמר שהוא היה צריך להתערב כי לא התכוננו כראוי.

יצחק לוי: נניח שהרבנות אמרה שאפשר למכור ירקות על פי היתר המכירה, כשרק בתחילת שנת השמיטה נודע לה ש13 רבנים לא ימכרו.

יצחק לוי: זה תפקיד הוועדה.

יצחק לוי: איך קורה שמתחילה שנת שמיטה ופתאום אנחנו עומדים בפני שוקת שבורה?

יצחק לוי: אני דורש מהוועדה הזאת שתבדוק עם הרבנים, שתפתור את הבעיות קודם כך שבשנת השמיטה נבוא מסודרים.

יצחק לוי: הבג"ץ רק מחזק את הצורך.

אתי בנדלר: פסיקת הבג"ץ אומרת שהחלטתה של הרבנות הראשית לאצול את הסמכות הבלעדית להחליט על כשרות והיתר מכירה או לא היתר מכירה בתחומי רשויות מקומיות היא החלטה שניתנה שלא כדין, כי מדובר בנושא בעל השלכות ארציות רוחביות.

אתי בנדלר: החלטה כזאת הייתה צריכה להיות מרוכזת בידי הרבנות הראשית.

אתי בנדלר: עוד היא קבעה, שלא ניתן היה להותיר לאותם רבני רשויות מקומיות שאינם מוכנים להסתפק בהיתר מכירה וחובה על הרבנות הראשית למנות רב נוסף שיאפשר מתן היתר מכירה באותן רשויות מקומיות.

עודד וינר: אנחנו מבקשים שהוועדה שתוקם תהיה בשיתוף פעולה עם השר לענייני דתות ושר החקלאות.

יצחק לוי: אני לא מתנגד לזה.

יצחק לוי: זה דורש תיקון בסעיף 3.

יצחק לוי: אני מסכים לתיקון זה, כי כל העניין פה הוא תיאום.

יצחק לוי: אם מתקנים ב5 צריך לתקן ב3.

אתי בנדלר: לחייב הסכמה של שני שרים במינוי ועדות כלשהן זה פתח לצרות.

אתי בנדלר: חוק הוא לא חוק שעומד רק בשעת חקיקה, אלא מתוך ראייה.

אתי בנדלר: .

יצחק לוי: אני מציע להשאיר את זה לדיון בין קריאה ראשונה לשנייה ושלישית.

יצחק לוי: עכשיו נשאיר הכל לשר.

אתי בנדלר: אמר חבר הכנסת לוי שהוא מתכוון לאותו דין וחשבון שהוועדה הגישה לשר, בצירוף הערותיו, מסקנותיו וכל פרט שהוא ימצא לנכון.

יצחק לוי: התפקיד של הוועדה הזאת זה הכנת שנת השמיטה, אבל הסמכויות זה השרים.

יצחק לוי: שר החקלאות הוא זה שמורה.

יצחק לוי: הוועדה הזאת היא ועדה מכינה שנמצאת ליד השר.

יצחק לוי: הוא מקבל את הדיווח.

יצחק לוי: הוא על פי הדיווח קובע את המדיניות ומודיע לוועדת הכלכלה.

אתי בנדלר: זה לא דין וחשבון על סיכום הפעילות השנתית בידי הוועדה, משום שאתה מדבר על אותו דין וחשבון כולל סיכום הפעילות שהוגש לו.

אתי בנדלר: את זה הוא יעביר לוועדה, בצירוף דין וחשבון, הערותיו, מסקנותיו ותכניותיו בקשר לנושאים הכלולים בדין וחשבון.

משה כחלון: סעיף 5(א) ו(ב) מאושרים.

אתי בנדלר: ביצוע ותקנות 6. "השר ממונה על ביצוע חוק זה והוא רשאי להתקין תקנות לביצועו".

יצחק לוי: האם תקצוב הוועדה זה חלק מהתקנות, או שצריך סעיף מיוחד?

גלית פלצור: לא ראיתי סיבה לתקצוב הוועדה.

יצחק לוי: מה אם צריך לעשות סקר קרקעות או משהו אחר?

משה כחלון: השר הממונה על ביצוע חוק זה והוא רשאי להתקין תקנות לביצוע באישור ועדת הכלכלה.

יצחק לוי: אני מסכים.

יצחק לוי: האם התקצוב של הוועדה יכול להיות תקצוב פנימי של משרד החקלאות, או שהוא צריך להופיע בחוק?

יצחק לוי: זה לא שכר.

אתי בנדלר: אם השר ממונה על ביצוע החוק והוא צריך להקציב תקציבים לצורך ביצוע החוק שהוא ממונה עליו, אז זה אמור לבוא מתקציב משרדו.

גלית פלצור: בתקנות הוא מפרט מה הוועדה הולכת לעשות.

גלית פלצור: מכאן נגזר התקציב.

אריאל כהאן: יש הרבה מאוד סעיפים שהם באחריות משרד החקלאות.

אריאל כהאן: הוא אמון על החוק.

משה כחלון: הייתי מבקש מכם שתבואו לקראת הדיון בקריאה שנייה ושלישית עם תשובות יותר מוסמכות.

משה כחלון: סעיף 6 מאושר.

לאה ורון: האם ההצעה כרוכה בעלות תקציבית?

גלית פלצור: לא חשבנו שיש, אבל אולי בגלל הפעילות יצטרכו.

גלית פלצור: .

משה כחלון: אני מבקש מכם לדווח לוועדה תוך שבוע אם יש עלות ומה גובהה.

אתי בנדלר: המדינה תומכת בכל מקרה בעלות.

משה כחלון: הצעת החוק הזאת אושרה.

משה כחלון: אנחנו מחכים לחוות הדעת של משרד האוצר.

משה כחלון: תודה רבה, הישיבה נעולה.